Żewġ kowċis mill-Belarus tilfu l-liċenzja tal-Olimpjadi wara li allegatament sfurzaw l-atleta Krystina Timanovskaya biex titlaq mill-logħob ta' bħalissa f'Tokjo. Il-Kumitat Internazzjonali tal-Olimpjadi kkonferma li ż-żewġ kowċis telqu b'mod immedjat mill-Villaġġ tal-Olimpjadi. Dan filwaqt li bħalissa għaddejja wkoll investigazzjoni. Dan il-każ tal-atleta ġibed l-għajn ta' bosta wara li hija rrifjutat it-talba ta' pajjiża biex titlaq lejn id-dar. Hija bħalissa tinsab fil-Polonja. Il-midja internazzjonali rrappurtat li l-atleta tkeċċiet mit-tim tagħha minħabba l-istat t'emozzjoni tagħha.